Troskų pilis
50°30′58.5″ š. pl. 15°13′51″ r. ilg.﻿ / ﻿50.516250°š. pl. 15.23083°r. ilg.﻿ / 50.516250; 15.23083 Troskų pilis (ček. hrad Trosky) – pilis, kurios griuvėsiai yra apie 10 km į pietus nuo Semilų (Libereco kraštas, Čekija). Tai viena žinomiausių Čekijos pilių, pastatyta ant dviejų bazaltinių vulkaninių kamščių viršūnių. Ant žemesnės viršūnės (47 m) stovi dviejų aukštų statinys, vadinamas Baba ('senė, boba'), o ant aukštesniosios (57 m) – keturių aukštų statinys, vadinamas Panna ('Mergaitė'). Ši pilis yra vienas traukos objektų krašte, kuris vadinasi Čekijos Rojus.